תקנות ארגון הפיקוח על העבודה (מועצת המוסד לבטיחות וגיהות)

{{ח:התחלה}}
{{ח:כותרת|תקנות ארגון הפיקוח על העבודה (מועצת המוסד לבטיחות וגיהות), תשכ״ג–1963}}
{{ח:קטע3||תקנות בדבר מועצת המוסד לבטיחות וגיהות}}

{{ח:פתיח-התחלה}}
{{ח:תיבה|ק״ת תשכ״ג, 1224|תקנות ארגון הפיקוח על העבודה (מועצת המוסד לבטיחות וגיהות)|https://olaw.org.il/takanot/takanot-1431.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ארגון הפיקוח על העבודה#סעיף 28|סעיפים 28(ג)}}, {{ח:חיצוני|חוק ארגון הפיקוח על העבודה#סעיף 31|31}} {{ח:חיצוני|חוק ארגון הפיקוח על העבודה#סעיף 43|ו־43}} {{ח:חיצוני|חוק ארגון הפיקוח על העבודה|לחוק ארגון הפיקוח על העבודה, תשי״ד–1954}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|תקופת כהונת המועצה}}
{{ח:תת|(א)}} תקופת כהונתה של מועצת המוסד לבטיחות ולגיהות (להלן – המועצה) היא ארבע שנים.
{{ח:תת|(ב)}} תקופת כהונתה של המועצה אשר כיהנה ערב תחילת תקפן של תקנות אלה, תיתם ביום תחילתן.

{{ח:סעיף|2|הפסקת חברות במועצה}}
{{ח:ת}} כהונתו של חבר המועצה תיפסק אם חל בו אחד מאלה:
{{ח:תת|(1)}} התפטר על ידי מסירת הודעה בכתב ליושב ראש;
{{ח:תת|(2)}} עבר עבירה פלילית שיש בה קלון;
{{ח:תת|(3)}} נמצא פסול־דין;
{{ח:תת|(4)}} נעדר משלוש ישיבות רצופות של המועצה ולדעת היושב ראש לא היתה סיבה סבירה להיעדרו;
{{ח:תת|(5)}} חדל לייצג את העובדים או המעבידים אשר, בהתייעצות עם ארגונם, מונה כנציגם במועצה, והדבר הובא בכתב לידיעת היושב ראש;
{{ח:תת|(6)}} היה לעובד המוסד.

{{ח:סעיף|3|כינוס המועצה}}
{{ח:ת}} היושב ראש יכנס את המועצה בכל אחד מאלה:
{{ח:תת|(1)}} לא יאוחר מארבעה חדשים לאחר הישיבה הקודמת;
{{ח:תת|(2)}} על פי בקשה בכתב המפרטת את סדר היום המוצע, חתומה על ידי לא פחות מחמישית ממספר חברי המועצה;
{{ח:תת|(3)}} כשהוא רואה צורך מיוחד בכך.

{{ח:סעיף|4|קביעת סדר היום}}
{{ח:תת|(א)}} סדר היום לישיבות המועצה ייקבע על ידי היושב ראש, ובלבד שיכלל בו כל ענין –
{{ח:תתת|(1)}} שהמועצה החליטה להעמידו על סדר היום;
{{ח:תתת|(2)}} שפורט בבקשה לכינוס המועצה לפי {{ח:פנימי|סעיף 3|תקנה 3(2)}} בהתאם לסדר מסירת הבקשות ליושב ראש.
{{ח:תת|(ב)}} המועצה לא תדון בענין שלא נכלל בסדר היום.

{{ח:סעיף|5|שינויים בסדר היום}}
{{ח:תת|(א)}} הצעה לשנות את סדר היום תוגש לפני ישיבת המועצה או עם פתיחתה; ההצעה תועמד להצבעה אם נמצא לה תומך; המציע רשאי להסבירה בקיצור לפני ההצבעה, ואחד המתנגדים לה רשאי להשיב.
{{ח:תת|(ב)}} הצעה לשינוי בסדר היום תתקבל ברוב דעותיהם של כל חברי המועצה.

{{ח:סעיף|6|הזמנות}}
{{ח:תת|(א)}} הזמנה לישיבת המועצה תפרט את סדר היום שלה והיא תימסר לחברי המועצה לפחות 14 יום לפני המועד שנקבע לישיבה.
{{ח:תת|(ב)}} הזמנה לישיבה דחופה וכן הודעה על ביטול ישיבה, דחייתה או הקדמתה, מותר למסור בדרך הנראית ליושב הראש כיעילה, ובלבד שהודעה על ישיבה דחופה, דחיית ישיבה או הקדמתה, שנמסרה כאמור תאפשר למוזמן להשתתף בישיבה.
{{ח:תת|(ג)}} ישיבת המועצה תהא כדין גם אם הזמנה שנשלחה בעוד מועד לפי מען חברי המועצה לא הגיעה לידי חבר מחבריה.

{{ח:סעיף|7|מנין חוקי}}
{{ח:תת|(א)}} שליש מחברי המועצה וביניהם היושב ראש, הם מנין חוקי בישיבותיה.
{{ח:תת|(ב)}} לא היה בישיבת מועצה מנין חוקי, יהיו בישיבה הבאה ששית חברי מועצה וביניהם היושב ראש, מנין חוקי לגבי כל ענין שעמד על סדר היום של הישיבה הראשונה.
{{ח:תת|(ג)}} היושב ראש יקבע את המועד לישיבה השניה; ההזמנה לישיבה השניה תכלול אזהרה שהישיבה כאמור תתקיים גם אם מספר המשתתפים בה יהיה כאמור בתקנת משנה (ב).
{{ח:תת|(ד)}} פחת מספר המשתתפים במשך הישיבה והיה קטן מן המנין החוקי, לא תיפגע חוקיות ההחלטות בשל כך בלבד.

{{ח:סעיף|8|הנהלת ישיבות}}
{{ח:תת|(א)}} היושב ראש –
{{ח:תתת|(1)}} יפתח וינעל את הישיבות;
{{ח:תתת|(2)}} ינהל את הדיונים בהתאם לסדר היום שנכלל בהזמנה לישיבה או כפי ששונה לפי {{ח:פנימי|סעיף 5|תקנה 5}};
{{ח:תתת|(3)}} יקציב לכל חבר שביקש את רשות הדיבור את הזמן שמותר לו לנאום;
{{ח:תתת|(4)}} יקבע את תוצאות ההצבעות.
{{ח:תת|(ב)}} היושב ראש רשאי –
{{ח:תתת|(1)}} להפסיק חבר מועצה החורג בדבריו מהענין הנדון, או הנואם מעל לזמן שהוקצב לו;
{{ח:תתת|(2)}} לקרוא לסדר חבר מועצה אשר התנהגותו אינה כשורה.

{{ח:סעיף|9|סדר הדיונים}}
{{ח:תת|(א)}} היושב ראש יתן לחברי המועצה רשות הדיבור לפי סדר בקשתם.
{{ח:תת|(ב)}} מגיש הצעה רשאי לפתוח את הדיון בהצעתו ולסיימו.

{{ח:סעיף|10|קבלת החלטות}}
{{ח:ת}} החלטות יתקבלו ברוב קולות המצביעים באותה ישיבה; היה מספר הקולות שקול, יכריע קולו של היושב ראש.

{{ח:סעיף|11|סדרי הצבעה}}
{{ח:תת|(א)}} ההצעות יועמדו להצבעה לפי סדר הגשתן; בהצעות שקבלת אחת מהן שוללת את קבלתה של האחרת, יצביעו קודם על המרחיקה לכת; נתעורר ספק בנוגע לסדר ההצבעה, יכריע היושב ראש.
{{ח:תת|(ב)}} ההצבעה תהיה בהרמת ידים.
{{ח:תת|(ג)}} על פי דרישת חבר מחברי המועצה יספור היושב ראש את קולות המצביעים בעד ונגד ההצעה וכן הנמנעים מהצבעה.

{{ח:סעיף|12|פרוטוקול}}
{{ח:ת}} יירשם פרוטוקול מכל ישיבה שבו ייכללו לפחות פרטים אלה:
{{ח:תת|(1)}} שמות חברי המועצה הנוכחים בישיבה, וכן שמותיהם של הנעדרים;
{{ח:תת|(2)}} סדר היום;
{{ח:תת|(3)}} שמות המשתתפים בוויכוח ותמצית דבריהם;
{{ח:תת|(4)}} ההצעות;
{{ח:תת|(5)}} תוצאות ההצבעות;
{{ח:תת|(6)}} ההחלטות.

{{ח:סעיף|13|אישור הפרוטוקול}}
{{ח:תת|(א)}} היושב ראש יאשר בחתימת ידו את הפרוטוקול לא יאוחר מאשר בישיבה הבאה והעתק ממנו יישלח לכל חבר מועצה.
{{ח:תת|(ב)}} תוך חודש מיום קבלת העתק מהפרוטוקול רשאי חבר מועצה לבקש מהיושב ראש לתקן את תכנו.
{{ח:תת|(ג)}} על בקשה לתקן את הפרוטוקול יחליט היושב ראש. החליט היושב ראש לתקן את הפרוטוקול יישלח העתק מהתיקון לחברי המועצה.

{{ח:סעיף|14|זכות עיון}}
{{ח:ת}} חבר מועצה רשאי לעיין בפרוטוקול מישיבות המועצה בכל עת סבירה או להעתיקו.

{{ח:סעיף|15|מינוי ועדות}}
{{ח:ת}} המועצה רשאית למנות ועדות מבין חבריה.

{{ח:סעיף|16|כינוס ועדות וסדר עבודתן}}
{{ח:תת|(א)}} יושב ראש של ועדה יכנס אותה לפי הצורך או לפי בקשת יושב ראש המועצה.
{{ח:תת|(ב)}} הוראות {{ח:פנימי|סעיף 3|תקנות 3(2) עד 6}} {{ח:פנימי|סעיף 8|ו־8 עד 12}} יחולו על ועדות המועצה, בשינויים שהענין מחייבם.

{{ח:סעיף|17|תפקידי המינהלה}}
{{ח:ת}} הזמנות לישיבות המועצה וועדותיה יימסרו על ידי מינהלת המוסד והיא תנהל את פרוטוקול ישיבותיהן, תעבירם לחברים ותשמרם.

{{ח:סעיף|18|תחילה}}
{{ח:ת}} תחילתן של תקנות אלה היא ביום ז׳ בניסן תשכ״ג (1 באפריל 1963).

{{ח:סעיף|19|השם}}
{{ח:ת}} לתקנות אלה ייקרא ”תקנות ארגון הפיקוח על העבודה (מועצת המוסד לבטיחות וגיהות), תשכ״ג–1963“.

{{ח:חתימות|ט״ז באדר תשכ״ג (12 במרס 1963)}}
* '''יגאל אלון'''
שר העבודה
{{ח:סוגר}}
{{ח:סוף}}
[[קטגוריה:בוט חוקים]]